kardosdrur/scandi-wiki huggingface dataset:
Deutsche Demokratische Partei

Deutsche Demokratische Partei (det tyske demokratiske parti, DDP, fra 1930 Deutsche Staatspartei (DStP)) var et tysk venstreliberalt politisk parti under Weimartiden. Det eksisterede fra 1919 til 1933.

Det havde sit udgangspunkt i Fortschrittliche Volkspartei og de nationalliberale. Afvisningen af Gustav Stresemann, som dermed dannede det højreorienterede Deutsche Volkspartei (DVP), lagde grundlaget for splittelsen blandt tyske liberale. DDPs program indeholdt både liberalt og socialt tankegods. Dets tilhængere og medlemmer var i særlig grad rekrutteret fra lærere og universitetsansatte.

Prominente medlemmer af DPP inkluderede udenrigsminister Walther Rathenau, Friedrich Naumann, Theodor Heuss, Thomas Dehler, Albert Einstein, Thomas Mann, Theodor Wolff, Nobelprisvinderen Ludwig Quidde, pasifisten Hellmut von Gerlach, Eduard Hamm, Weimarforfatningens far Hugo Preuss, Anton Erkelenz, rigsjustisminister Erich Koch-Weser, Hamburgs mangeårige borgermester Carl Petersen, Frankfurts overborgermester Ludwig Landmann, rigsdagsmanden Ernst Lemmer, den senere statsminister i Baden-Württemberg Reinhold Maier samt kortvarigt sociologen Max Weber.

Valgresultater for DDP/DStP

Referencer 

Etableret i 1919
Ophørt i 1933
Liberale partier
Tidligere politiske partier i Tyskland
Weimarrepublikken
Girls in Hawaii

Girls In Hawaii er et belgisk indiepopband.

Girls in Hawaii har to udgivelser ude i Danmark; debuten From Here To There (2006) og Plan Your Escape (2008).

Medlemmer 
 Antoine – vokal 
 Lionel – guitar/vokal 
 Brice – guitar
 Christophe – klaver/synth/guitar
 Daniel – bas
 Denis – trommer

Kilder

Eksterne henvisninger 

 Girls in Hawaii på MySpace

Indiepop
Musikgrupper fra Belgien
Musikgrupper fra 2001
Belasco

Belasco er et engelsk band, der bevæger sig indenfor genren indie.

Belasco har siden 2001 arbejdet sammen med nogle af de mest internationale anerkendte producere, herunder REM's Charlie Francis, Placebo's Fulton Dingley og den legendariske Hugh Jones (Simple Minds, Echo & The Bunnymen). Belasco udgav flere ep'er og singler samt et debut album inden de i 2006 valgte at samle alle deres mest populære sange fra diverse udgivelser og udgive dem samlet på albummet "Something Between Us".

I 2007 har bandet færdiggjort og udgivet deres kun 2. regulære album "61". Sangene er dybfølte og har den fortættede og ensomt dystre energi som kendetegner bandets udtryk og sound. Tre mand på henholdsvis bas (Duff Battye), Trommer (Bill Cartledge) og guitar/sang (Tim Brownlow).

“This record is us finally capturing what we are all about – our sound. We have previously been talked into over complicating our music. “61” is just us – voice, guitars, bass and drums. It rocks…” siger Belasco's Tim Brownlow omkring udgivelsen af "61".

Det nye album er produceret af Richard Kayvan (Oasis, Supergrass) og John Baker (Beastie Boys, Marilyn Manson, Nine Inch Nails) har stået for mastereringen.

Belasco line-up 

Tim Brownlow: vokal / guitar

Bill Cartledge: trommer

Duff Cooper: bas / kor

Eksterne henvisninger 

Belascos hjemmeside 

Belasco MySpace-profil

Indie
Rock
Makedonien i oldtiden

Med Makedonien i oldtiden (græsk Μακεδονία, Makedonia) menes her oldtidens græske Makedonien på Alexanders tid.

Alexander den Store (356 f.Kr. – 323 f.Kr.), var makedonsk. Hans hjemland var Makedonien. Selv om Makedonien ligger lige nord for de græske bystater, var der endnu i klassisk tid adskillige grækere, som hævdede, at makedonerne ikke var rigtige grækere, men barbarer som alle, der ikke var med i grækernes sproglige og kulturelle fællesskab. Men efter alt at dømme var makedonernes sprog en græsk dialekt og det er rimeligt at regne dem med til det græske kulturkreds.

Makedonien regnes af historikerne som tilhørende de græske bystater (polis). De havde ikke et systematiseret skriftsprog, men dannede athenere har senere beskrevet deres dialekt, som også er nedskrevet i teaterstykket "Makedonerne", og heraf konkluderer sprogvidenskaben, at der var tale om en form for æolisk. Selv om de lå i udkanten og selv om de sandsynligvis er blevet præget fra illyriske og thrakiske folk fra vest, nord og øst. Fra det 5. århundrede f.Kr. vandt den attiske græsk dialekt og kultur i stigende grad frem i Makedonien. Først ved den makedonske adel og kongefamilien, der indførte attisk som tale- og skriftsprog, og siden blev det generelt.

Makedonien havde en del frugtbar agerjord i floddalene og ved kysten. Men det meste af landet var bedre egnet til kvæghold og hesteopdræt, hvis det da ikke var for uvejsomme bjerge og skovstrækninger. Fra skovene kom der imidlertid det tømmer som det øvrige, træfattige Grækenland havde hårdt brug for til at kunne bygge skibe. I bjergene var der guld og sølv som de makedonske konger kunne bruge til egne mønter. Det meste af guldet kom fra ”kongens fæller” -bjerget.
 
Makedonien havde ikke ret mange ”vigtige” byer. De vigtigste af byerne var Aigai, Makedons den gamle hovedstad og Pella, den ny hovedstad, som overtog rollen som hovedstad i det 4. århundrede f.Kr. 
Sammenlignet med stater som Athen og Korinth var Makedonien et primitivt samfund af større og mindre agerbrugere og kvægavlere. Deres forfatning var også ganske anderledes end den athenske. I Makedonien fandtes der stadig en konge som var den øverste leder og anfører i krig. Men kongen var  ikke helt enevældig. Han styrede sammen med medlemmer af kongefamilien og ledere af landets fornemmeste adelsslægt. Tilsammen blev de kaldt for ”kongens fæller”. I særlige tilfælde kunne medlemmer af ”kongens fæller” optræde som tronprætendenter. Desuden var det en almindelig folkeforsamling eller snarere en hærforsamling, der skulle anerkende den ny konge, hvis den gamle konge døde og arvingen ikke var gammel nok, til at regere.

Se også 
 Makedoniens oldtidshistorie er også behandlet i artiklen om Alexander den Store.

 
Grækenland
South

South er et engelsk band, der spiller i genren indie rock.

Det seneste South album ”Adventures In The Underground Journey To The Stars” (2006) er udgivet af NYC-selskabet Young American Recordings og modsat tidligere er albummet produceret af trioen selv og der er ingen tvivl om at South har kigget en række af deres tidligere producere over skuldrene, for der er en større grad af mangfoldighed og lydmæssig variation på albummet. Billboard skrev blandt andet at:

”South have perfected the art of making records while pushing their sound to new hights”

- og det må siges at være flotte ord til et band, der på deres tidligere albums har arbejdet sammen med henholdsvist Dave Eringa (Idlewild, Manic Street Preachers, Ash) og James Lavelle, der i øvrigt selv har været "hemmeligt" medlem i South, live såvel som i studio. Dave Eringa har dog lagt sidste hånd på mixet af det nye albums sange. 

”Adventures In The Underground Journey To The Stars” er melodisk større end deres tidligere albums og de har rykket sig lidt væk fra elektro-rocken og modnet i en mere rocket retning, med fortsat fokus på eksperimenterende arrangementer.

De tre faste medlemmer i South: Joel, Jamie og Brett – mødte hinanden i skolen som 11-årige og startede med at spille sammen som 14-årige. Flere andre personer omkring bandet opfattes dog, som en del af kollektivet og live stiller South op 4 eller 5 mand for stadigt at kunne dele ud af de gamle elektrorock numre, som mange fans forbinder dem med. 

”Adventures In The Underground Journey To The Stars” er blevet mødt af en samlet storrosende anmelderskare i USA og England og også i Danmark har de modtaget flotte hjerter og stjerner. På livescenen har de senest gjort sig bemærket i oktober 2006, hvor de har spillet 11 koncerter med The Strokes rumdt om staterne, såvel som de har touret med Pop Levi. South forventes at komme her til landet i løbet af 2007 og give en længe ventet live-debut her til lands.

South line-up 

Joel Cadbury / sang, bas, guitar

Jamie McDonald / guitar, kor, trommer

Brett Shaw / trommer, keyboards, guitar

Eksterne links 

South MySpace-profil

South hjemmeside

Indie
Rockgrupper fra Storbritannien
Morten Nielsen (fodboldspiller, født 1971)

Morten Nielsen (født 14. april 1971) er en tidligere dansk fodboldspiller.

Morten Nielsen har repræsenteret klubberne Raklev GI, Kalundborg GB, Lyngby BK, FC København, RC Strasbourg (FRA), En Avant Guingamp (FRA), Holbæk BI, Svebølle BI.
Efter at være vendt hjem til Danmark blev han Spilende træner for Raklev IG.

Morten Nielsen er p.t. træner for Raklev GI's bedste herreseniorhold, som ligger i serie 1.

Eksterne Links 
Årsbogen.dk

Fodboldspillere fra Danmark
Fodboldtrænere fra Danmark
Anders Nielsen (fodboldtræner)

Anders Nielsen (født 23. november 1972 i Kalundborg) er en dansk fodboldtræner og en tidligere fodboldspiller, hvis primære position på banen var i angrebet og sekundært på den offensive midtbane.

Spillerkarriere

Klubkarriere 
Anders Nielsen har som aktiv fodboldspiller repræsenteret fodboldklubberne Kalundborg GB, Lyngby Boldklub, PSV Eindhoven (Holland), Sparta Rotterdam (Holland), RKC Waalwijk (Holland), Varese FC (Italien), Holbæk B&I samt Svebølle B&I. Han vandt i 1992 DM sammen med Lyngby Boldklub.

Landsholdskarriere 
Han har spillet 4 kampe for det danske U/19-landshold i perioden 1991-1992 og 2 drenge-landskampe i 1987.

Trænerkarriere 
Nielsen tiltrådte i 2006 Svebølle B&I's førstehold i Serie 1 som spillende træner. Han førte klubben op i Danmarksserien og i sæsonen 2009/2010 var klubben tæt på oprykning efter en 3. plads. Da oprykningen kiksede, valgte Nielsen at trække sig som træner.

Senere i 2010 blev han talenttræner i Kalundborg GB.

Referencer

Ekstern kilde/henvisning 
 

Fodboldspillere fra Danmark
Fodboldtrænere fra Danmark
Personer fra Kalundborg
İznik

İznik (tyrkisk: İznik) tidligere kendt som Nikæa er en tyrkisk by med omkring  indbyggere. Den ligger ved den østlige ende af Iznik-søen i provinsen Bursa.

Byen er kendt for sin produktion af keramik.

Nikæa var stedet for det første økumeniske koncil i år 325 e.Kr.

Se også 
 Bithynien
 Den nikæno-konstantinopolitanske trosbekendelse

Litteratur 
Tønnes Bekker-Nielsen Founding Fathers i Urban Life and Local Politics in Roman Bithynia Aarhus 2008.

Byer i Tyrkiet
Oldtidsbyer
Podofili

Podophilia også kaldes fodfetichisme, er seksuel fetichisme, hvor man har en interesse i menneskets fødder.

Fodfetichister 

Personer med fodfetichisme kaldes ofte for fodfetichister. Det kan både være mænd og kvinder, men flertallet udgøres af mænd. Der findes naturligvis også homoseksuelle fodfetichister, og hos heteroseksuelle er lesbisk fodfetich meget populær.

Det er meget forskelligt for hvad deres smag for fødder er. Nogen ophidses af fødderne dækket ind i strømper, f.eks. tennissokker eller nylonstrømper, mens andre foretrækker dem helt bare. Stiletter og høje hæle er også et helt almindelig foretrukne indenfor fetichen, og det samme gælder neglelak, pedicure og tåringe.

Folk med en fodfetich tilfredsstilles ofte seksuelt ved at kysse eller slikke fødderne, især mellem tæerne eller under fodsålerne. Dette kan også ses som en form for sadomasochisme, hvis vedkommende "fod-kysser" indtager en underkastende rolle, siden at kysse en andens fødder har betydet symbolsk set underkastelse, hvis vi tager det historisk. 

Mange fodfetichister kan også godt lide at kilde fødderne, da tæerne og fodsålerne indeholder erogene zoner, og er derfor yderst følsom for berøring. 
Hos det fodfetichistiske miljø er kildenhed populært, og på nettet bl.a. youtube kan man finde de såkaldte "foot tickling"-videoer. 

Udover at slikke og kilde fødderne, er mange fodfetichister også tiltrukket af af af blive tilfredsstillet ved at gnide penis mellem fødderne, dette ses ofte mellem heteroseksuelle, hvor en kvinde tilfredsstiller, mandes penis ved at gnide den mellem hendes fødder. Dette kaldes også et "footjob"    

Disse videoer strækker sig over fra amatør-optagelser til fantasifulde scenarier (med skuespillere, kostumer, manuskript m.m.). 

Nogen af videoerne kan ses som en form for bondage – den underkastet er bundet (og muligvis kneblet), imens "sadisten" torturer den bundede med at røre underkasteren med fødder eller tvinge dem til at slikke/kysse, uden vedkommende kan gøre noget, medmindre vedkommende "hævn-kilder" bagefter.

Referencer

Se også 

Parafili
Det lange 19. århundrede

Det lange 19. århundrede eller Den borgerlige tidsalder er den betegnelse man af og til finder anvendt om perioden i europæisk historie fra 1789-1914. Perioden tager sit udgangspunkt i den franske revolution hvor det parisiske borgerskab afskaffede monarkiet, og den slutter ved indgangen til første verdenskrig, en periode der indledte et alvorligt tilbageslag for den borgerligt-liberale ide om frihed og demokrati.

Betegnelsen "det lange 19. århundrede" er opfundet af den britiske historiker Eric Hobsbawm, der i sine tre bøger The Age of Revolution : Europe 1789-1848, The Age of Capital : Europe 1848-1875, og The Age of Empire (book)|The Age of Empire : Europe 1875-1914 har beskrevet perioden.

19. århundrede
Ralphus

Ralphus (døbt John Riker) er en amerikansk lastbil chauffør, der blev et kendt ansigt på amerikansk tv gennem World Championship Wrestling.

Biografi 
Ralphus fungerede som lastbil chauffør for WCW, hvor han fragtede wrestling ringen fra arena til arena. Derudover var han far til dommeren Scott Dickinson. Han blev tilbudt en rolle på tv, hvor han fungerede som "bodyguard" til Chris Jericho. Ralphus så dog ikke ret faretruende ud, da han var gammel, fed, manglede sine tænder, og konstant tabte sine bukser. Det siges at Chris Jericho foreslog Ralphus som sin manager, for at provokere Kevin Nash. Chris Jericho mindede meget om Shawn Michaels i sin wrestling stil, og flere år tidligere havde Kevin Nash spillet rollen som Diesel, hvor han fungerede som Shawn Michaels bodyguard, der også var lastbil chauffør. Jericho og Ralphus var et meget humoristisk makkerpar. Da Jericho forlod WCW gik der over et år før Ralphus dukkede op igen. Det var som makker til Norman Smiley, og de to blev "fyret" fra WCW da de fejlede flere gange i at bringe Hardcore titlen til Vince Russo. Makkerparret var med i en række humoristiske sketches, hvor de forsøgte at skaffe et job, og blev så desperate at de gik rundt med skilte som "Will Wrestle For Food", og som at tilbyde mødre Ralphus til at passe deres børn. Herefter forsvandt Ralphus igen.

Eksterne henvisninger 
 

Wrestlere fra USA
Tjek fødsels- og dødsår
Gründerzeit

Gründerzeit (grundlæggertiden) betegnes normalt den periode i tysk historie, der strækker sig fra tiden umiddelbart efter den tyske sejr i den tysk-franske krig 1870/1871 frem til århundredeskiftet. Iblandt hører man den også brugt om den tilsvarende periode i østrigsk historie.

I denne periode blev der bygget flittigt over alt i det tyske kejserrige, og den specielle arkitektur man byggede i kaldes derfor "Gründerzeit"-stil. Bygningerne var især finere beboelsesejendomme, som de f.eks. fra Østerbro i København, men mange offentlige tyske bygninger bygget i denne periode er også bygget i denne stil. Mest prominente eksempel er nok Rigsdagsbygningen i Berlin. Man taler om, at byggestilen var præget af den tids prægende idehistoriske tankegang, historisme, hvor man greb tilbage til ikke bare ældre klassiske stilarter, men også benyttede sig af nationalromantiske forestillinger om Middelalderen.

I den tyske litteratur har den samtidige forfatter Wilhelm Raabe beskrevet perioden i et kritisk lys.

Årsager til Gründerzeit 

Det tyske kejserrige var på dette tidspunkt inde i en rivende udvikling. Industrialiseringen slog sent igennem i Tyskland, først i anden halvdel af det 19. århundrede, men da den først kom, væltede den nærmest samfundet på hovedet fra den ene dag til den anden. I løbet af få år var hele det tyske område spækket med jernbaner og fabrikker. Den enorme vandring fra land til by krævede selvsagt enorme byudvidelser.

Især takket være den enorme krigsbod fra Frankrig (fem milliarder guldfranc) kunne man sætte gang i et sandt byggeboom. De mange penge fra Frankrig betød et stort økonomisk opsving for Tyskland.

Østrig i 1800-tallet
Tyskland i 1800-tallet
Stilperioder
Vito LoGrasso

Vito LoGrasso (født d. 18. juni 1964) er en amerikansk fribryder, kendt som Big Vito i WCW og bare Vito i WWE.

Biografi

Extreme Championship Wrestling 
Vito debuterede i wrestling i 1990. Han wrestlede først for ECW som Skull Von Crush, og blev i slutningen af 90'erne medlem af gruppen Da' Baldies. Gruppen fejdede med bl.a. New Jack, i en bandekrig.

World Championship Wrestling 
Vito debuterede i WCW i 1999 som Big Vito. Han dannede par sammen med Johnny the Bull i The Mamalukes. Gruppen vandt WCW Tag Team titlerne, og opnåede stor succes som hold. I sommeren 2000 blev gruppen WCW Hardcore mestre, men det endte med at Vito vandt tilen alene. Johnny the Bull vendte ham ryggen og tilsluttede sig Natural Born Thrillers, og Big Vito blev en populær wrestler, der faktisk opnåede stor popularitet med fans. Big Vito indledte i efteråret en fejde med Reno der endte ved WCW Sin i 2001. Herefter forlod Vito WCW, da han krævede flere penge.

Total Nonstop Action 
Vito wrestlede i TNA som medlem af The New York Connection. Her fejdede han med Simon Diamond, men forlod firmaet kort tid efter igen.

World Wrestling Entertainment 
Vito blev hyret af WWE i 2005, og dukkede op som bodyguard til Nunzio. Her blev Full Blooded Italians gendannet, og i starten fungerede de som good guys. I 2006 ændrede hans gimmick sig dog drastisk, fra hans italienske mafia agtige gimmick, til en transvestit. Vito wrestlede i kjole og blev ekstremt populær med fans. Vito annoncerede endda, at han ville posere i Playgirl magasinet. Vito blev i maj 2007 fyret fra WWE.

Eksterne henvisninger 

 

Wrestlere fra USA
INF-traktaten

INF-aftalen var en aftale mellem USA og Sovjetunionens daværende statsledere præsident Ronald Reagan og generalsekretær Mikhail Gorbatjov om at destruere et stort antal mellemdistanceraketter samt at begge nationer skulle have indblik i hinandens atomvåbenprogrammer.

Traktaten blev underskrevet den 8. december 1987 i Washington D.C.

Missilprogrammer der blev berørt af aftalen 

Specifikke missiler der blev destrueret:
 USA
 Pershing Ib
 Pershing II
 BGM-109 Tomahawk (kun den landbaserede version)
 Sovjetunionen
 SS-4
 SS-5
 SS-12
 SS-23
 SS-20
 SSC-X-4

Den kolde krig
Optagelse

Optagelse har flere betydninger:

 Lydoptagelse og lydgengivelse
 Filmoptagelse
 Optagelse (ernæring)
 Optagelse (studium)
Benefit (rapper)

Benefit er en amerikansk undergrundsrapper fra Atlanta, Georgia.

Diskografi 
 B.E.N.E.F.I.T. (2002)

Ekstern henvisning 
 Benefits mySpace profil (på engelsk)

Rappere fra USA
Tjek fødselsår
Entartete Kunst

Entartete Kunst (dekadent, forvansket kunst, "degenereret kunst") var den tyske betegnelse, nationalsocialisterne brugte om kunst, de ikke brød sig om. Ekspressionistiske og avant-gardistiske kunstnere, især hvis de var jøder, var forhadte. Nazisternes kunst skulle afspejle den tyske folkesjæl, og specielt var det ønskværdigt, at billeder kunne afspejle et særligt tilhørsforhold mellem den enkelte tysker og hans hjemstavn (Heimat).

En udstilling af "Entartete Kunst" turnerede i Tyskland med værker af de kunstnere, tyskerne skulle holde sig fra

En række kunstnere fik forbud mod at udøve deres kunst. Mange af dem var internationalt anerkendte.

Se også 
 Entartete Musik

Eksempler på tyske kunstnere, hvis kunst blev anset for "entartet" 

Ernst Barlach
Willi Baumeister
Max Beckmann
Karl Caspar
Heinrich Maria Davringhausen
Otto Dix
Max Ernst
Otto Griebel
George Grosz
Wilhelm Groß
Karl Hofer
Ernst Ludwig Kirchner
Paul Klee
Oskar Kokoschka
Otto Mueller
Emil Nolde
Otto Pankok
Max Pechstein
Leo Putz
Franz Radziwill
Hans Richter
Joachim Ringelnatz
Karl Schmidt-Rottluff
Fritz Stuckenberg
 Christoph Voll

Noter

Eksterne henvisninger 

Kunsthistorie
Nazi-Tyskland
Aktion Demokratischer Fortschritt

Aktion Demokratischer Fortschritt var et venstreorienteret politisk parti i Vesttyskland.
Det blev ved en stiftende genralforsamling i Dortmund i 1968 besluttet at danne et valgforbund til bundestagsvalget i 1969. Konstitueringen som parti fandt sted i Frankfurt i 1968. 

Politisk var partiet stærkt kommunistisk præget. 

Etableret i 1968
Tidligere politiske partier i Tyskland
Abkhasiens Kommunistiske Parti

Abkhasiens Kommunistiske parti (georgisk: აფხაზეთის კომუნისტური პარტია) er et politisk parti i den georgiske republik Abkhasien. Partiets formand er Oleg Damenia.

AKP blev dannet i marts 1921 med kravet om en separat Abkhasisk sovjetisk republik. Dengang blev det ledet af Eshba, som havde dannet en bolsjevik militarisk-revolutionær gruppe i Sukhumi i 1918. Denne gruppe krævede direkte integration i Sovjetunionen. Efter Sovjetunionens fald, har partiet stadig tæt kontakt til politiske grupper i Rusland. 

Politiske partier i Abkhasien
Lokale Pengeinstitutter

Lokale Pengeinstitutter eller Lokale Pengeinstitutter – Foreningen for lokale banker, sparekasser og andelskasser i Danmark er en brancheorganisation for mindre og mellemstore andelskasser, sparekasser og banker i Danmark. Foreningen har  ca. 60 medlemmer i Danmark, Grønland og på Færøerne.

Foreningen Lokale Pengeinstitutter blev oprindelig oprettet af en større gruppe provinsbanker under navnet De Danske Provinsbankers Forening, en forening, der blev stiftet i 1905. 

Navnet og organisations spændvidde blev ændret og justeret under de store forandringer der foregik inden for den finansielle sektor i begyndelsen af 1990'erne hvor en række store bankfusioner foregik. En række sparekasser tilsluttede sig i 1993 foreningen, som samtidig ændrede navn til Lokale Pengeinstitutter. 

Senere tilsluttede også en række lokale andelskasser sig foreningen, hvorefter foreningen dækker stort set alle pengeinstitutter i Danmark med lokal forankring.

Formænd 
 1905-1918: Albert Westergaard, Banken for Skanderborg og Omegn
 1918-1921: C. Mende, Handels- og Landbrugsbanken i Svendborg
 1921-1926: Olaf Nielsen, Aalborg Diskontobank
 1926-1928: E. Østergaard, Lollands Handels- og Landbrugsbank
 1928-1948: Christian D.A. Andersen, Aarhuus Privatbank
 1948-1953: Olaf Nielsen, Aalborg Diskontobank (igen)
 1953-1958: J.W. Palludan, Varde Bank
 1958-1964: Gunnar Holm, Vejle Bank
 1964-1972: K.O. Petersen, Haandværker-, Handels- og Landbrugsbanken
 1972-1975: Hans Egsgaard-Pedersen, Midtbank
 1975-1978: Flemming Marcussen, Forstædernes Bank
 1978-1981: Otto Malmmose, Sydfyns Discontobank
 1981-1986: Jørgen Holt, Nordvestbank
 1986-1988: Preben Andersen, Aarhus Discontobank
 1988-1990: Niels Valentin Hansen, Roskilde Bank
 1990-1993: Poul Erik Bastrup, Salling Bank
 1993–2007: Jacob Leth, Sparekassen Kronjylland
 2007–2011: Bent Naur, Ringkjøbing Landbobank
 2011- : Claus E. Petersen, Den Jyske Sparekasse

Eksterne henvisninger 
 Lokale Pengeinstitutters officielle website
 Jubilæumsskrift: "Ved at være samlede staa vi stærkere" – Finanssektorens husmænd, før, nu og fremover – Udgivet af lokale Pengeinstitutter i anledning af 100-året for stiftelsen af De Danske Provinsbankers Forening den 29. januar 1905  (e-paper)

Brancheforeninger i Danmark
Banker i Danmark
Etableret i 1905
Foreninger fra Danmark